Atalina Enari

Atalina Emma Ainu'u-Enari er en samoansk økonom, som siden august 2011 har vært sentralbanksjef i Samoas sentralbank. 

Enari er utdannet både økonom og jurist; hun er utdannet Bachelor of Business in Economics fra University of Southern Queensland i Australia, Master of Science in International Economics, Banking and Finance fra University of Wales og Bachelor of Law and Professional Diploma in Legal Practice fra University of the South Pacific i Fiji and Vanuatu.

Leasi Papali'i Tommy Scanlan var sentralbanksjef fra 1989 til august 2011, da han valgte å tre tilbake etter 22 år i stillingen.Samoa Observer - Governor steps down (15. august 2011), besøkt 13. november 2011. Enari ble utnevnt til hans etterfølger, og ble med det Samoas første kvinnelige sentralbanksjef.Samoa Observer - Woman runs economy (15. august 2011), besøkt 13. november 2011. Hun hadde ved utnevnelsen over 20 års bakgrunn fra sentralbanken; først i forsknings- og statistikkavdelingen, deretter som seniorøkonom og fullmektig i den internasjonale avdelingen, og til slutt leder for avdelingen Financial Markets. 

Referanser

Eksterne lenker
 Samoas sentralbank – Central Bank of Samoa Governor

Kategori:Sentralbanksjefer
Kategori:Samoanere
Kategori:Fødselsår ikke oppgitt